Värvime Eesti siniseks, kõlas üleskutse tänaseks päevaks.
Ja on ka põhjust. Eesti vutikoondis pääses (üsna ootamatult) jalgpalli EM-finaalturniiri play-off mängudele. Ütlen kohe ette ära, et saagu, mis saab, olen meie satsi üle ikkagi uhke. Valikturniiri viimased mängud olid üliägedad. Eriti magus on kaotusseisust välja võideldud võit Põhja-Iirimaaga viimases mängus. Võõrsil.
Olen Pohlakuga nõus, et jalgpall on parim integratsiooni edendaja ja riigis ühtse hingamise tekitaja. See on asi, mis suurt osa ühiskonnast liidab ja ühendab. Tekitab üheshingamisetunde.
Ei jõua õhtut ära oodata.